Fond na podporu rozvoja študentských service learningových projektov realizovaných na Univerzite Mateja Bela v Banskej Bystrici

**VÝZVA**

**na predkladanie žiadostí o financovanie zámerov**

**v rámci podpory rozvoja študentských service learningových projektov realizovaných na UMB**

Komisia pre podporu rozvoja študentských service learningových projektov realizovaných na Univerzite Mateja Bela v Banskej Bystrici (ďalej len „Komisia SL“) v súlade so zásadami Fondu na podporu rozvoja študentských service learningových projektov realizovaných na UMB schválených v grémiu rektora dňa 26.2.2018.

**vyhlasuje 3. výzvu**

na podávanie žiadostí o financovanie zámerov v období akademického roka 2019/2020.

Fond na podporu rozvoja študentských service learningových projektov realizovaných na UMB (ďalej „Fond SL“) podporuje projektové service learningové aktivity plánované a realizované študentmi a študentkami Univerzity Mateja Bela v Banskej Bystrici, ktoré sú zamerané na spoluprácu s komunitou ktoré sú zamerané na spoluprácu s komunitou a ktoré podporujú občiansku angažovanosť a sociálnu zodpovednosť a prispievajú k rozvoju komunít a regiónu a riešeniu miestnych a celospoločenských problémov. Fond SL nestanovuje a nevymedzuje vecné zameranie projektov.

**Oprávnený žiadateľ:** O poskytnutie finančnej podpory na realizáciu zámeru môže požiadať každý študent a študentka denného štúdia na UMB v prvom alebo druhom stupni štúdia alebo doktorand a doktorandka UMB v dennej forme štúdia, ktorý zároveň preukáže prepojenosť študentskej service learningovej aktivity na vyučovací predmet z ponuky predmetov na UMB s implementáciou stratégie service learning tým, že sa v žiadosti uvedie osoba vo funkcii tútora alebo tútorky, pričom táto osoba musí byť vysokoškolský učiteľ/učiteľka zamestnaná na UMB.

**Zodpovedným žiadateľom** je osoba, ktorá požiada o financovanie zámeru vo svojom mene alebo v mene kolektívu žiadateľov. Finančná podpora na realizáciu zámeru môže byť pridelená zodpovednému žiadateľovi len raz v priebehu trvania aktuálnej výzvy.

**Spôsob podávania žiadostí**: Žiadosť o financovanie študentskej service learningovej aktivity sa predkladá vyplnením predpísaného formulára, ktorý je v elektronickej podobe dostupný na webstránke [www.servicelearning.umb.sk](http://www.servicelearning.umb.sk) (Ziadost o financovanie\_FSL\_1-2019), a odovzdáva sa v elektronickej forme na adresu: Alžbeta Brozmanová Gregorová, Pedagogická fakulta UMB, Ružová 13, 97411 Banská Bystrica, [alzbeta.gregorova@umb.sk](mailto:alzbeta.gregorova@umb.sk).

Maximálna výška predpokladanej finančnej podpory na jednu žiadosť je stanovená na 200 eur. Výška plánovaných finančných nákladov je nenárokovateľná. Stanovenie primeranej výšky je výsledkom hodnotiaceho a schvaľovacieho procesu. Celková suma vyčlenená na financovanie rozvoja študentských service learningových projektov realizovaných na UMB v danom kalendárnom roku je 2 000 eur.

Schvaľovací proces: Komisia pre podporu rozvoja študentských service learningových projektov realizovaných na UMB po vyhodnotení žiadostí o financovanie zámeru vypracováva návrh na schválenie jednotlivých žiadostí, ktorý predkladá rektorovi UMB.

Termín uzávierky výzvy v zimnom semestri akademického roka 2019/2020 je: 31.10.2018

Doba realizácie financovaného zámeru: do konca výučbovej časti letného semestra 2019

Predloženie záverečnej správy: do konca obdobia na uzatvorenia študijných povinností v letnom semestri 2020.

Podrobnejšie informácie: Zásady Fondu na podporu rozvoja študentských service learningových projektov realizovaných na Univerzite Mateja Bela v Banskej Bystrici

V Banskej Bystrici 18.8.2019